Publication: Magyar Közlöny
Issue: MK-2002-106 (Year: 2002, Number: 106)
Era: 1990-2004
Section: 4.8. Az adózás rendjérõl szóló 1990. évi XCI. törvény
Paragraph Index: 387

7. A tagdíjbevallások analitikus könyvelése, nyilvántartása 7.1. A magánnyugdíjpénztár a feldolgozott bevallások adatait a bevallásra kötelezett folyószámlájára könyveli. Az összesítõ adatlap megfelelõ adatait a foglalkoztatói folyószámlára, a betétlap adatait a tag egyéni folyószámlájára „terhelési” (elõírási) adatként kell felvinni. 7.2. A bevallás feladásának, beérkezésének idõpontján túlmenõen, az analitikus nyilvántartásban rögzíteni kell a bevallott tagdíjjal kapcsolatos egyéb adatokat is, ideértve a bevallásban rögzített összesített adatokat, a biztosítási jogviszonyra, a kiesõ idõre vonatkozó adatokat is. 7.3. Abban az esetben, ha az adott magánnyugdíjpénztárnál még nem nyilvántartott foglalkoztató, foglalkoztatónak minõsülõ egyéni vállalkozó, valamint egyéni vállalkozó küld bevallást, a magánnyugdíjpénztárnak ellenõriznie kell, hogy a bevallásban szereplõ tagnak van-e belépési nyilatkozata a magánnyugdíjpénztárnál, tagsági jogviszonya létre jött-e és fenn áll-e. Amennyiben igen, a foglalkoztatót és az egyéni vállalkozót nyilvántartásba kell venni, részére foglalkoztatói (egyéni vállalkozó esetében tagi) folyószámlát kell nyitni, és azon a bevallás analitikus könyvelését elvégezni. 7.4. Az összesítõ adatok könyvelését követõen a bevallás betétlapjának adatait is rögzíteni kell. Ellenõrizni kell, hogy a bevallott tagdíjakkal kapcsolatos számszaki adatok összege egyezõséget mutat-e az összesített adatok megfelelõ számsorával (járulékalap, tagdíj stb.). Belsõ számítási, számszaki hiba, hiányosság esetén a 6.1. és 6.5. pont szerinti eljárást kell alkalmazni. 7.5. A rögzítést követõen ellenõrizni kell, hogy az adott foglalkoztatónál nyilvántartott minden (aktív) tagra érkezett-e bevallás. Javasolt az erre vonatkozó lekérdezéseket havonta egy alkalommal a bevallási határidõt követõen lefuttatni, és ennek alapján az eltéréseket (hibalistán) kimutatni. A kimutatás alapján a foglalkoztatót a bevallásban szereplõ adatok egyeztetése, a hiányosság rendezése érdekében bizonyítható módon meg kell keresni. Ha a foglalkoztató az értesítésben (megkeresésben) elõírt határidõig nem rendezi vagy tisztázza az eltérést, a pénztár a 6.5. pont szerint ellenõrzést kér az adóhatóságtól. 7.6. A pótbevallás feldolgozásánál a bevallások feldolgozására vonatkozó rendelkezéseket kell megfelelõen alkalmazni. A magánnyugdíjpénztári rendszerben az adott tagra vonatkozóan az eredeti esedékességet követõen pótlólag benyújtott bevallást, a Tbj. 24. §-ában foglalt elszámolási kötelezettség alapján a pénztártagra vonatkozóan utólag teljesített bevallást pótbevallásként kell kezelni és feldolgozni. 7.7. Az „általános szabályoktól eltérõ bevallások és megfizetések” feldolgozásánál (2. pont) a sorkatonák, az egyházi személyek és a megállapodás alapján fizetõ személyek esetében az általános szabályokat kell megfelelõen alkalmazni, a következõ eltérésekkel: 2002/106. szám

Source: https://magyarkozlony.hu/hivatalos-lapok/b8980e00bf381bd7bf2675a016373bb1c41743b1/dokumentumok/6ffda34af25c788f1a8602288ca51a08bb959237/letoltes